钦定古今图书集成/明伦汇编/闺媛典/第038卷 > 皇清二 > 丛魁林妻徐氏
## 钦定古今图书集成/明伦汇编/闺媛典/第038卷 > 皇清二 > 丛魁林妻徐氏

按《如皋县志》：徐氏，太学丛魁林妻，运判丛中桂母。夙娴内则，性纯孝，内外族戚皆相好。姑病危，徐夜祝天，愿以身代，割左臂和羹以进，姑遂霍然起。是夜梦神语曰：“汝媳纯孝，赐以子一，大其门。” 明年，果生子桂，桂仅九岁，徐亡。康熙十九年，桂通籍，诰封安人。